ഓസ്ട്രേലിയയില് ഭൂകമ്ബം: നിരവധി തുടര് ഭൂചലനങ്ങളില് കെട്ടിടങ്ങള്ക്ക് കേടുപാടുകള് ഓസ്ട്രേലിയ: വിക്ടോറിയയുടെ വടക്കുകിഴക്കന് ഭാഗങ്ങളില് നിരവധി ഭൂചലനങ്ങള്. തെക്കുകിഴക്കന് ഓസ്ട്രേലിയയിലുടനീളം ഭൂചലനം അനുഭവപ്പെട്ടു. കെട്ടിടങ്ങള്ക്ക് കേടുപാടുകള് സംഭവിച്ചിട്ടുണ്ടെങ്കിലും ഭൂകമ്ബത്തിന് ശേഷം ഗുരുതരമായ പരിക്കുകളൊന്നും ഇതുവരെ റിപ്പോര്ട്ട് ചെയ്തിട്ടില്ല. സൗത്ത് ഓസ്ട്രേലിയ, ടാസ്മാനിയ, ന്യൂ സൗത്ത് വെയില്സ് ഉള്പ്പെടെ തെക്കുകിഴക്കന് ഓസ്ട്രേലിയയുടെ വിവിധ ഭാഗങ്ങളിലാണ് ഭൂചലനം അനുഭവപ്പെട്ടത്. മൂന്ന് ഭൂകമ്ബങ്ങളും 5.8, 4.0, 3.1 തീവ്രത രേഖപ്പെടുത്തി. മാന്സ്ഫീല്ഡിന് തെക്ക്കിഴക്ക് ആല്പൈന് നാഷണല് പാര്ക്കിലാണ് രാവിലെ 9.15 ഓടെ 5.8 തീവ്രത കണ്ടെത്തിയ ആദ്യ ഭൂകമ്ബം ഉണ്ടായത്. മാന്സ്ഫീല്ഡ് ടൗണ്ഷിപ്പിലെ കെട്ടിടങ്ങള്ക്ക് കേടുപാടുകള് സംഭവിച്ചിട്ടുണ്ട്. ചെറിയ ഭൂചലനങ്ങള് തുടര്ന്നും ഉണ്ടായേക്കാമെന്ന് വിദഗ്ധര് പറയുന്നു. വരും ആഴ്ചകളിലും മാസങ്ങളിലും കൂടുതല് ഭൂചലനങ്ങള് ഉണ്ടാകുമെന്നും കിഴക്കന് ഓസ്ട്രേലിയയില് യൂറോപ്യന് കുടിയേറ്റത്തിനു ശേഷമുള്ള ഏറ്റവും വലിയ ഭൂകമ്ബങ്ങളിലൊന്നാണിതെന്നും പറയുന്നു.